**Kære medlemmer og andre interesserede**

**Hermed inviterer vi til generalforsamling i Furesø Græsserlaug. Vi håber at se så mange som muligt.**

På grund af Corona afholdt vi ikke nogen generalforsamling i 2021. Efter vedtægterne skal generalforsamling afholdes hvert år senest 15. marts, og generalforsamlingen skal indkaldes med 14 dages varsel. På grund af de meget høje smittetal i februar måned, besluttede bestyrelsen at se tiden lidt an og vente med at sende invitation ud. Vi beklager, at vi dermed kommer til at overskride den vedtægtsbestemte dato, men vi har nu fastsat en dato og håber på jeres forståelse.

**Generalforsamlingen afholdes mandag den 21. marts 2022 kl. 19.30-21.30**

Sted: Mødelokale 1, Farum Kulturhus, Stavnsholtvej 3, Farum.

Dagsorden:

1. Valg af dirigent og referent.
2. Årsberetning for året 2021.
3. Planer for 2022, herunder drøftelse af om/hvordan vi fortsat kan opretholde vores tilsyn i Enghaven.
4. Valg af bestyrelse.
5. Fordeling af tilsynsuger, fastlæggelse af dato for forårsklargøring mv.
6. Evt.

På mødet vil vi som sædvanlig begynde at fordele årets tilsynsuger. Hvis du ikke kan komme til mødet, er du meget velkommen til at sende en mail til lisbet@heerfordt.name og oplyse, hvilken/hvilke uger du ønsker at tilse dyrene. Du kan også bede en anden deltager om at booke for dig.

Referat, adresselister og tilsynskalender udsendes til alle efter generalforsamlingen.

Mange hilsner

Bestyrelsen